遊戲設計上嘅分析會考慮描述隻遊戲嘅變數，例如係遊戲嘅規則、規則嘅複雜度、遊戲當中嘅運氣成份呀噉，跟住又會思考有關玩家體驗嘅理論模型（即係一啲描述一個玩家玩遊戲嗰陣嘅心理狀態嘅理論）最後嘗試結合兩者，瞭解「玩遊戲」呢樣嘢嘅本質，以及點樣運用呢啲知識嚟設計出好玩嘅遊戲。